বজালী মহাবিদ্যালয়ৰ স্নাতক তৃতীয় ষান্মাষিকৰ ছাত্ৰ এজনক চোকা অস্ত্ৰেৰে আক্ৰমণ কৰাৰ ঘটনা এটা সংঘটিত হোৱাৰ বাতৰি পোৱা গৈছে। বৰপেটা জিলাৰ সৰ্থেবাৰী আৰক্ষী থানাৰ অন্তৰ্গত ভাৰেগাঁৱত এই আক্ৰমণৰ ঘটনাটো সংঘটিত হৈছে।
সদানন্দ গায়ন আৰু স্বৰস্বতী গায়নৰ পুত্ৰ কিশোৰ গায়নৰ ঘৰ বৰপেটা জিলাৰ সৰ্থেবাৰী আৰক্ষী থানাৰ অন্তৰ্গত ভাৰেগাঁৱত। আক্ৰমণটোত কিশোৰ দেহৰ বাঁওফাল আৰু বুকুত যথেষ্ট আঘাত পায়। কিশোৰৰ পৰিয়ালৰ লোকে আক্ৰমণকাৰী একেই গাঁৱৰে অসীম কলিতাৰ (২৮) বিৰুদ্ধে এখন এজাহাৰ দিছে।
প্ৰত্যক্ষদৰ্শীৰ পৰা জানিব পৰা মতে সোমবাৰে পুৱা ৯-০০ মান বজাত কিশোৰে ঘৰৰ পৰা ওলাই যোৱাৰ পাছত অসীমে হঠাতে তেওঁক চোকা অস্ত্ৰেৰে আক্ৰমণ কৰি ঘাইল কৰে।
আৰক্ষী সূত্ৰই জনাইছে যে বেয়াকৈ আঘাতপ্ৰাপ্ত কিশোৰক ওচৰৰ এখন চিকিৎসালয়ত ভৰ্তি কৰা হৈছিল আৰু পাছত তেওঁক গুৱাহাটীৰ এখন চিকিৎসালয়লৈ স্থানান্তৰিত কৰা হয়। বৰ্তমান আহত ছাত্ৰজন আইচিইউত আছে বুলি জানিব পৰা গৈছে। এতিয়ালৈকে আক্ৰমণৰ উদ্দেশ্য স্পষ্টভাৱে জানিব পৰা হোৱা নাই।
আৰক্ষীয়ে ভাৰতীয় দণ্ডবিধিৰ ৩২৬ ধাৰাৰ অধীনত ৩৭০/১৮ নম্বৰত এটা গোচৰ পঞ্জীয়ণভুক্ত হৈছে। বালাপাৰা আৰক্ষী চকীৰ ভাৰপ্ৰাপ্ত বিষয়া প্ৰণৱ দাসে জনাইছে যে দোষীক কৰায়ত্ব কৰিবলৈ এটা তালাচী অভিযান আৰম্ভ কৰা হৈছে।
ইতিমধ্যে বজালী মহাবিদ্যালয় ছাত্ৰ একতা সভাই দোষীক অতি সোনকালে কৰায়ত্ব কৰিবলৈ দাবী কৰিছে বুলি মহাবিদ্যালয়খনৰ একতা সভাৰ সম্পাদক ৰাকেশ তালুকদাৰে জনাইছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
